open-index/open-wikipedia-markdown huggingface dataset:
ზაზა ალექსიძე

**ზაზა ალექსიძე** (დ. 18 ოქტომბერი, 1935 ― გ. 24 იანვარი, 2023) — ქართველი ისტორიკოსი, ფილოლოგი, არმენოლოგი, აღმოსავლეთმცოდნე. ისტორიის მეცნიერებათა დოქტორი, თბილისის სახელმწიფო უნივერსიტეტის პროფესორი. ღირსების ორდენის კავალერი.

## ბიოგრაფია
1958 წელს დაამთავრა თბილისის სახელმწიფო უნივერსიტეტის ისტორიის ფაკულტეტი. 1958–1968 წლებში იყო ხელნაწერთა ინსტიტუტის მეცნიერ-თანამშრომელი. 1968–1979 წლებში იყო ისტორიის, არქეოლოგიისა და ეთნოგრაფიის ინსტიტუტის უფროსი მეცნიერ-თანამშრომელი, მოგვიანებით, 1979–2006 წლებში — თბილისის სახელმწიფო უნივერსიტეტის არმენოლოგიის კათედრის გამგე.

1989–2006 წლებში მუშაობდა ხელნაწერთა ინსტიტუტის დირექტორად. 2006 წლიდან იყო ხელნაწერთა ეროვნული ცენტრის კოდიკოლოგიის დეპარტამენტის ხელმძღვანელი. თბილისის სახელმწიფო უნივერსიტეტის სრული პროფესორი და არმენოლოგიის პროგრამის ხელმძღვანელი. 2002–2004 საქართველოს მეცნიერებათა აკადემიის აკადემიკოს-მდივანი. 2002–2004 საქართველოს მეცნიერებათა აკადემიის პრეზიდიუმის წევრი. არის 130 სამეცნიერო ნაშრომისა და 15 წიგნის ავტორი.

საკანდიდატო დისერტაციის თემა – „*ეპისტოლეთა წიგნი*“, დაიცვა 1969 წელს; სადოქტორო დისერტაციის თემა – „*ადრეული შუასაუკუნეების კავკასიისა და საქართველოს კულტურისა და იდეოლოგიის პრობლემები*“, დაიცვა 1984 წელს.

ფლობდა ინგლისურ, გერმანულ, ფრანგულ, იტალიურ და სომხურ ენებს.

## ბიბლიოგრაფია 
* კავკასიის ალბანეთის დამწერლობა, ენა და მწერლობა = Caucasian Albanian Script, Language and Literature : აღმოჩენა სინას მთის წმ. ეკატერინეს მონასტერში, თბ., 2003, ISBN 99940-755-1-9
* ალბანური მწერლობის ძეგლი სინას მთაზე და მისი მნიშვნელობა კავკასიოლოგიისათვის, თბ., ლოგოსი, 1998
* ატენის სიონის ოთხი წარწერა, თბ., საბჭოთა საქართველო, 1983.
* ატენის სიონის სომხური წარწერები, თბ., მეცნიერება, 1978

## რესურსები ინტერნეტში
* ზაზა ალექსიძის უნიკალური სამეცნიერო მემკვიდრეობა
* ზაზა ალექსიძე  – ხელნაწერთა ეროვნული ცენტრის ვებ-გვერდი
## სქოლიო
კატეგორია:ქართველი აღმოსავლეთმცოდნეები
კატეგორია:ქართველი არმენოლოგები
კატეგორია:ქართველი ისტორიკოსები
კატეგორია:საქართველოს ღირსების ორდენის კავალრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თელავში დაბადებულები
კატეგორია:ალექსიძეები
კატეგორია:გარდაცვლილი 2023
ფიცხელაური

საკუთარი სახელი **ფიცხელაური** შეიძლება აღნიშნავდეს ერთ-ერთ შემდეგ პიროვნებათაგანს:

* ალექსანდრე ფიცხელაური — რუსეთის არმიის გენერალ-მაიორი
* ალექსანდრე ფიცხელაური — კერამიკოსი
* გრიგოლ ფიცხელაური — ექიმ-გერონტოლოგი
* დოსითეოსი (ფიცხელაური) — საეკლესიო მოღვაწე
* ივანე ფიცხელაური — დიპლომატი
* კონსტანტინე ფიცხელაური — არქეოლოგი, ისტორიკოსი
* შენგელი ფიცხელაური — ძიუდოისტი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
1+1

მინიატიურა|არხის ლოგო
„1+1“ – საერთო ეროვნული უკრაინული ტელეარხი. შეიქმნა 1995 წლის 3 სექტემბერს. ფარავს უკრაინის ტერიტორიის 95%–ს. 2006 წლიდან ამუშავდა „1+1“–ის საერთაშორისო ვერსია «1+1 International».

## იხილეთ აგრეთვე 
1+1 International

## რესურსები ინტერნეტში 
* ტელეარხ 1+1–ის ოფიციალური საიტი
* ონლაინ რეჟიმში მაუწყებლობა 
* გადაცემათა პროგრამა 

კატეგორია:სატელევიზიო არხები
მონბეცუს ოლქი

thumb|200px| მონბეცუს ოლქის მდებარეობა აბასირის ქვეპრეფექტურაში
**მონბეცუ** (紋別郡) არის ოლქი რომელიც მდებარეობს აბასირის ქვეპრეფექტურაში, ჰოკაიდოზე, იაპონიაში. 1869 წელს ჰოკაიდო დაიყო 11 პროვინციად და 86 ოლქად. მონბეცუ თავიდან მდებარეობდა კიტამის პროვინციაში.
2004 წლის მონაცემებით ოლქში ცხოვრობდა 49 851 ადამიანი. სიმჭიდროვე შეადგენს 12,74 ადამიანს 1 კვ.კმ -ზე. ოლქის მთლიანი ფართობი არის 3,912.51 კვ. კმ.

## ქალაქები და სოფლები 
*ენგარუ
*ნიშიოკოპე
*ოკოპე
*ომუ
*ტაკინოუე
*იუბეცუ

## ისტორია 
*1950 წლის 15 ნოემბერს სოფ. შიმიუბეცუს ნაწილი შეუერთდა სოფ. სარომას რომელიც მდებარეობს ტოკოროს ოლქში
*1954 წლის 1 ივლისს ქალაქი მონბეცუ სოფ. კამიშოკოცუ და სოფ. შოკოცუ გაერთიანდნენ და ეწოდათ ქალაქი მონბეცუ. რითიც ისინი გამოეყვნენ ოლქს. 
*2005 წლის 1 ოქტომბერს ქალაქები იკუტაჰარა და მარუსეპუ ასევე სოფელი შირატაკი შეუერთდნენ ქალაქ ენგარუს 
*2009 წლის 1 ოქტომბერს ქალაქი კამიუბეცუ შეუერთდა ქალაქ იუბეცუს

## რესურსები ინტერნეტში 
*http://www.kokudo.or.jp/new/cities/sub/hokkai/01.htm 

კატეგორია:იაპონიის ოლქები
ენგარუ

thumb|200px| ენგარუს მდებარეობა აბასირის ქვეპრეფექტურაში

**ენგარუ** (遠軽町) — ქალაქი მონბეცუს ოლქში, აბასირის ქვეპრეფექტურა, ჰოკაიდოზე, იაპონიაში.

2008 წლის აღწერის მიხედვით ქალაქში ცხოვრობდა 23 133 ადამიანი და სიმჭიდროვე იყო 18 ადამიანი 1 კვ. კმ-ზე. ქალაქის ფართობი შეადგენს 1 332.32 კვ.კმ-ს.

## ისტორია 
* 1919 წელს ენგარუ გამოეყო კამიუბეცუს.
* 1925 წელს ცალკე გავიდა სოფელი იკუტაჰარა რომელსაც შემდეგ 1934 წელს ქალაქის სტატუსი მიენიჭა. 
* 1946 წელს გამოეყვნენ სოფელი მარუსეპუ (დღეისთვის ქალაქი) და სოფელი შირატაკი. 
* 2005 წლის 1 ოქტომბერს ქალაქები იკუტაჰარა და მარუსეპუ ასევე სოფელი შირატაკუ ყველა მათგანი შეუერთდა ენგარუს.

## რესურსები ინტერნეტში 
*  ოფიციალური საიტი

კატეგორია:იაპონიის ქალაქები
ფარენჰაიტი

მინი|სახლის თერმომეტრი, რომელზეც დატანილია როგორც ფარენჰაიტის, ასევე ცელსიუსის სკალა.
thumb|300px|
**ფარენჰაიტი** (აღნიშვნა: '''''') — ტემპერატურის საზომი ერთეული, რომელიც 1724 წელს შეიქმნა გერმანელი ფიზიკოს დანიელ გაბრიელ ფარენჰაიტის (1686 - 1736) მიერ. დღეს დღეისობით იგი ბევრ ქვეყანაში ჩანაცვლებულია სხვა ტემპერატურის საზომით რომელსაც ცელსიუსი ეწოდება. იგი მაინც გამოიყენება რამდენიმე ქვეყანაში, მაგალითად აშშ-ში და ბელიზი-ში.

ფარენჰაიტის შკალის მიხედვით წყალი იყინება +32 გრადუსზე და დუღს +212 გრადუსზე (სტანდარტული ატმოსფერული წნევის) პირობებში. ნული გრადუსი განსაზღვრულია თერმომეტრის მოთავსებით ხსნარში, რომელიც შედგება ყინულის, წყლის და ამონიუმის ქლორიდისგან ანუ მარილისგან. ეს ხსნარი ავტომატურად დადის თავის ბუნებრივ ტემპერატურაზე, რომელიც მიღებულია როგორც 0 გრადუსი ფარენჰაიტის შკალაზე. 96 გრადუსი ფარენჰაიტის მიერ განსაზღვრულ იქნა როგორც ადამიანის ბუნებრივი ტემპერატურა. ფარენჰაიტმა შენიშნა, რომ ამ შემთხვევაში ვერცხლისწყალი დუღს 600 გრადუსზე. თუმცა დღეისთვის ადამიანის ბუნებრივი ტემპერატურა მიღებულია რომ არის 98,6. მოგვიანებით ფარენჰაიტის ნაშრომებში მცირე ცვლილება შეიტანეს რადგან წყლის დუღილის ტემპერატურა, ყინულად ქცევის ტემპერატურაზე ზუსტად 180 გრადუსით მეტი გამოსულიყო.

## ტემპერატურების გადაყვანის ტაბულა
## ლიტერატურა
კატეგორია:ტემპერატურის საზომი ერთეულები
ტრაპეზი

მინი|ტრაპეზი
**ტრაპეზი** ( — „მაგიდა“) — ტაძარში, ქრისტიანულ ღვთისმსახურებაში უსისხლო მსხვერპლშეწირვის ადგილი, საიდანაც ხდება კურთხევა. ტრაპეზად მოიაზრება, როგორც საკურთხევლის ნაწილი, ისე თავად ოთხკუთხა (ხის ან ქვის) მაგიდა, რომელიც როგორც წესი, საკურთხევლის შუაგულში მდებარეობს ან უშუალოდ აღმოსავლეთ კედელთანაა მიდგმული.

ტრაპეზზე საიდუმლოდ, უხილავად სუფევს თვით უფალი, როგორც მეუფე და მბრძანებელი ტაძრისა. მასთან მიახლება და ამბორი მსოლოდ ღვთისმსახურებისთვისაა დასაშვები. ტრაპეზი ოთხკუთხა და მირონცხებული მაგიდაა ძვირფასი ქსოვილით შემკული. მასზე ასვენია ლიტურგიისათვის აუცილებელი სიწმინდეები: ოდიკი, სახარება, წმიდა სანაწილე, ჯვარი, შვიდსანთლა.

საკურთხეველი წარმოადგენს აღმოსავლეთით, კანკელს მიღმა სივრცეს. მას ჩრდილოეთით და სამხრეთით ესაზღვრება სამკვეთლო და სადიაკვნე. საგულისხმოა ის ფაქტი რომ VI საუკუნემდე საქართველოს ტაძრებისათვის არ იყო დამახასიათებელი დღევანდელი სამნაწილიანი საკურთხველი. სადიაკვნე და სამკვეთლო ამ დროს ტაძრის გარეთ აგებულ შენობებში იყო მოწყობილი, ან სამკვეთლოს მაგიდა საკურთხევლის ჩრდილოეთ კედელთან იდგა. XVII საუკუნიდან, რუსეთთან ურთიერთობის გააქტიურების შემდგომ, სამკვეთლოსა და საკურთხეველს ერთი საერთო კანკელი ჰყოფთ შუა ტაძრისაგან. დღეს ასეთ სამნაწილედ საკურთხველიან ეკლესიებში საკურთხევლად იწოდება არა მარტო ის ადგილი, სადაც ტრაპეზი მდებარეობს, არამედ კანკელს მიღმა სივრცე, რომელიც სადიაკვნესა და სამკვეთლოს მოიცავს.  

საკურთხევლის (როგორც კანკელის მიღმა სივრცის) პარალელურ ტერმინად ძველ წერილობით ძეგლებსა და ტიპიკონებში გვხვდება ტრაპეზიც, მხოლოდ იმ განსხვავებით, რომ ძველად ის არ გულისხმობდა სადიაკვნესა და სამკვეთლოს. 

წერილობით ძეგლებსა და ტიპიკონებში ტერმინი ტრაპეზი გვხვდება, აგრეთვე ტაბლის, სუფრის აღსანიშნავად.

## იხილეთ აგრეთვე
*სატრაპეზო

## ლიტერატურა
**ჟურნალი „წყარო“, N28, 1995 წ.*
* ლ. ხაჭაპურიძე, „ერთი საეკლესიო ტერმინისათვის (ტრპეზი)“, ქართველური მემკვიდრეობა, 1998, გვ. 316-321

კატეგორია:ეკლესია
ელექტრომაგნეტიზმი

**ელექტრომაგნეტიზმი**, *ელექტრომაგნიტური ურთიერთქმედება* — ერთ-ერთი ოთხი ფუნდამენტური ურთიერთქმედებიდან. სხვა ფუნდამენტური ურთიერთქმედებები არის სუსტი ურთიერთქმედება, ძლიერი ურთიერთქმედება და გრავიტაცია. ელექტრომაგნიტურ ურთიერთქმედებით ხასიათდებიან მუხტის მქონე სხეულები. არეს, რომელშიდაც ამ ტიპის ურთიერთქმედებას აქვს ადგილი ელექტრომაგნიტური ველი ეწოდება.

## თეორიის წარმოშობის ისტორია 
თავდაპირველად ითვლებოდა რომ, ელექტროობა და მაგნეტიზმი იყო განსხვავებული ძალები. ეს შეხედულება შეიცვალა 1873 წელს ჯეიმზ კლარკ მაქსველის ნაშრომის: *ტრაქტატი ელექტროობასა და მაგნეტიზმზე* გამოქვეყნების შემდეგ, სადაც ნაჩვენები იყო, რომ უარყოფითად და დადებითად დამუხტული ნაწილაკები ერთ ძალას ემორჩილებოდნენ. 
## იხილეთ აგრეთვე
* ლორენცის ძალა
* მაქსველის განტოლებები
* მუხტი
* ელექტრომაგნიტური ტალღა

## ლიტერატურა 
* 
* 
* 

## რესურსები ინტერნეტში 
* Physics 221B notes – quantization 
* Physics 221B notes – interaction 
* Quarked Electromagnetic force 

კატეგორია:ფუნდამენტური ურთიერთქმედება
კატეგორია:ელექტრომაგნეტიზმი
Die, Die My Darling

**Die, Die My Darling** — ჰორორ პანკ ჯგუფის Misfits მეექვსე სინგლი. იგი გამოვიდა 1984 წლის მაისში მომღერალ გლენ დანზინგის ლეიბლზე Plan 9 Records, ჯგუფის შვიდ თვიანი შესვენების შემდეგ. Die, Die My Darling განსაკუთრებით პოპულარული გახდა თოთხმეტი წლის შემდეგ, როდესაც მეტალიკამ შეასრულა ამ სიმღერის ქავერი 1998 წლის ალბომისთვის *Garage Inc.* სიმღერის სახელი შერჩეული იქნა 1965 წლის საშინელებათა ფილმის *ფანატიკოსის* მიხედვით, რომელიც აშშ-ში გამოვიდა სახელით *Die! Die! My Darling!*. გარეკანის გაფორმება აღებულია კომიკური წიგნის *Chamber of Chills* 1953 წლის სექტემბრის გამოცემის გაფორმებიდან. გარეკანის უკანა მხარის გაფორმება ეკუთვნის პუშჰიდს.

Die, Die My Darling ასევე სახელია Misfits-ის ტრიბუტ ჯგუფისა.

## სიმღერების სია 
## პერსონალი 
### ჯგუფი 
* გლენ დანზინგი - ვოკალი
* დოილ ვოლფგანგ ვონ ფრანკენშტეინი - გიტარა
* ჯერი ონლი - ბას-გიტარა
* ართურ გუგი - დასარტყმელი საკრავები სიმღერაში Die, Die My Darling
* რობო - დრამები სიმღერებში Mommy, Can I Go Out and Kill Tonight? და We Bite

### სხვა პერსონალი 
* სპოტი – მუსიკალური პროდიუსერი

## მეტალიკის ვერსია 
**Die, Die My Darling** — ამერიკული მძიმე მეტალ ჯგუფ მეტალიკის მესამე სინგლი და მეხუთე სიმღერა 1998 წლის ქავერების ალბომიდან *Garage Inc.*. მეტალიკის ვერსია გამოვიდა სინგლის სახით ავსტრალიაში, გერმანიაში, იაპონიაში და მექსიკაში, ხოლო აშშ-ში მიაღწია 26-ე ადგილს *ბილბორდის* ცხელი მეინსტრიმული როკ ტრეკების ჩარტში.

### სიმღერების სია 
### პერსონალი 
* ჯეიმზ ჰეტფილდი&nbsp;– წამყვანი ვოკალი, რიტმული გიტარა, წამყვანი გიტარა კომპოზიციაში Whiskey in the Jar
* კირკ ჰემეტი&nbsp;– წამყვანი გიტარა, დამატებითი ვოკალი
* ჯეისონ ნიუსტედი&nbsp;– ბას-გიტარა, დამატებითი ვოკალი
* ლარს ულრიხი&nbsp;– დასარტყმელი საკრავები

## სქოლიო 
კატეგორია:1984 წლის სინგლები
კატეგორია:1999 წლის სინგლები
კატეგორია:მისფიტსის სიმღერები
კატეგორია:მეტალიკის სიმღერები
საცეცხლური

მინი|მარჯვნივ|საცეცხლური
**საცეცხლური** — სარიტუალო ჭურჭელი ქრისტიანულ ეკლესიაში, რომლითაც სასულიერო პირები აკმევენ საკმეველს. საცეცხლური ლითონის მრგვალი ფორმის ხუფიანი ჯამია, რომელიც სამ ან ოთხ ჯაჭვზეა დაკიდებული. მასში იყრება გაღვივებული ცეცხლი და საკმეველი. ქრისტიანობამ საცეცხლური მიიღო იუდაიზმისგან. კმევა ჯერ კიდევ ძველი აღთქმის ტაძარში დააწესა ღმერთმა. საცეცხლური ხელში უჭირავს მღვდელმსახურს, რომელიც უკმევს ხატებსა და მლოცველებს. ტრაპეზისა და ხატების კმევა მათდამი მოკრძალებისა და პატივისცემის გამომხატველია. მლოცველთა კმევა გამოხატავს სურვილს, რათა მათი მხურვალე და გულწრფელი ლოცვა ისევე მსუბუქად აიჭრას ზეცისკენ, როგორც საცეცხლურის კვამლი. კმევისას მლოცველები ქედს მოიდრეკენ ხოლმე.

## ლიტერატურა
**ჟურნალი „წყარო“, N28, 1995 წ.*

კატეგორია:საეკლესიო ნივთები
Tatra T3R.EV

thumb|right|ტატრა T3R.EV  მისაბმელ ვაგონთან (VV60LF) ერთად, ბრნოში.
**Tatra T3R.EV** — ერთსექციური, ორურიკიანი (ოთხღერძიანი), ცალმხრივი მიმართულების, მაღალიატაკიანი ტრამვაის ვაგონი; ტატრა T3-ის მოდერნიზაცია, რომელიც გამოიყენება განსაკუთრებულად ამორტიზებული ტატრა T3-ების განახლებისას.

## ისტორია
ზოგიერთი ტატრა T3 მეტად ცუდ მდგომარეობაშია, რის გამოც მათი აღდგენა-განახლება რთულდება. ასეთი ვაგონებისათვის ფირმებმა ČKD Pragoimex და Krnovské opravny a strojírny (KOS) შექმნეს ძარას ახალი ტიპი VarCB3, რომელიც ტატრა T3R.EV და ტატრა T3R.PV მოდერნიზაციებისთვის გამოიყენეს. მიუხედავად იმისა, რომ ამ ვაგონებს ძველი ტატრა T3-ისგან მხოლოდ ურიკები (რუს. ე.წ. „ტელეჟკები“) ძარა (ნაწილობრივ) და ელექტროაღჭურვილობის მცირე ნაწილი რჩება (ძაბვის გარდამქმნელი და კონდენსატორი), ისინი მაინც არ ითვლება ახალ ვაგონად და მოდერნიზებულად მოიხსენიება.

## მოდერნიზაცია
ამ ტიპის მოდერნიზაცია გულისხმობს ძარას გადაკეთებას, რომლის დროსაც ვაგონს პირველი კარის დასაწყისამდე აჭრიან წინა, „სახიან“ ნაწილს, რადგან კოროზიის (ან დეფორმაციის) გამო მისი აღდგენა არა მომგებიანია. ყოველივე აღნიშნულის შემდეგ კი ძარაზე ხდება ახალი წინა ნაწილის, ე.წ. „ნიღაბის“ მონტაჟი. ბრნოს ტატრა T3R.EV-ებს კლასიკური ტატრა T3-ის „ნიღაბი“ დაუმონტჟდათ (დიზაინერი: ფრანტიშეკ კარდაუსი), ხოლო ოსტრავასას, ახალი დიზაინის (ავტორი: ფრანტიშეკ პელიკანი).
ამ ვაგონის ინტერიერი და მართვის პულტი ტატრა T3-ის უკანასკნელი მოდერნიზაციების შესაბამისია. ასევე თითქმის მთლიანად არის შეცვლილი ელექტროაღჭურვილობა. ტატრა T3R.EV-მდე, წინა წლების მოდერნიზაციებზე ასინქრონული ამძრავები განზრახ მიივიწყეს და ხარჯების შემცირების მიზნით მათი გამოყენება არ ხდებოდა, ხოლო მათგან განსხვავებით ტატრა T3R.EV აღჭურვილია თანამედროვე, TV Europulse ტიპის ასინქრონული ელექტროაღჭურვილობით და ნახევარპანტოგრაფით.~

## ტექნიკური მონაცემები
*სიგრძე (ქუროების გარეშე): 14 მ
*სიგანე: 2,5 მ
*სიმაღლე: 3,08 მ
*ცარიელი ვაგონის წონა: 14,3 ტ
*ადგფილების ჯამური რაოდენობა: 110 
**დასაჯდომი: 23
**დასადგომი: 87
*მოტორების სიმძლავრე: 4 x 90 kW
*მაქს. რეკომენდებული სიჩქარე: 65 კმ/სთ
## გაყიდვები
ტატრა T3R.EV-ებს აწარმოებდნენ 2002-2004 წლებში.

### ჩეხეთი 
## რესურსები ინტერნეტში
კატეგორია:ჩეხური ტრამვაის ვაგონები
ძლიერი ურთიერთქმედება

მინი|ელემენარული ნაწილაკების სტანდარტული მოდელი
**ძლიერი ურთიერთქმედება** — ელემენტარულ ნაწილაკებს შორის 4 ცნობილი ფუნდამენტური ურთიერთქმედების ერთ-ერთი ტიპი (დანარჩენი ტიპებია ელექტრომაგნიტური, გრავიტაციული და სუსტი). ძლიერ ურთიერთქედებაში მონაწილე ნაწილაკებს უწოდებენ ჰადრონებს, განსხვავებით ფოტონებისა და ლეპტონებისაგან, რომელთაც არ ახასიათებთ ძლიერი ურთიერთქმედება. ძლიერი ურთიერთქმედების ერთ-ერთი გამოვლინებაა ბირთული ძალები, რომლებიც ნუკლონებს ერთანეთთან აკავშირებენ ატომბირთვში. ძლიერი ურთიერთქმედებას აქვს ქმედების მცირე რადიუსი (~10-13 სმ) და ამ მანძილებზე მნიშვნელოვნად აღემატება ყველა სხვა ტიპის ურთიერთქმედებას. 

ურთიერთქმედებას ძლიერი ეწოდება იმის გამო, რომ ატომის ბირთვის რიგის მანძილებზე ეს ურთიერთქმედება დანარჩენ ურთიერთქმედებებზე გაცილებით ძლიერია, მაგალითად, ის 100-ჯერ აღემატება ელექტრომაგნიტურ ურთიერთქმედებას. 

ძლიერი ურთიერთქმედებით გამოწვეული მიზიდულობის გავლენით პროტონები და ნეიტრონები ერთიანდებიან ატომის ბირთვში. 

## ლიტერატურა
## რესურსები ინტერნეტში
* 

კატეგორია:ფუნდამენტური ურთიერთქმედება
სუსტი ურთიერთქმედება

მინი|ელემენარული ნაწილაკების სტანდარტული მოდელი
**სუსტი ურთიერთქმედება** — ელემენტარულ ნაწილაკებს შორის 4 ცნობილი ფუნდამენტური ურთიერთქმედების ერთ-ერთი ტიპი (დანარჩენი ტიპებია ელექტრომაგნიტური, გრავიტაციული და ძლიერი). სუსტი ურთიერთქედება გაცილებით სუსტია არა მარტო ძლიერ, არამედ ელექტრომაგნიტურ ურთიერთქედებაზეც, მაგრამ გაცილებით ძლიერია გრავიტაციულზე.

ელემენტარული ნაწილაკების ფიზიკაში არსებული ე.წ. სტანდარტული მოდელის მიხედვით, სუსტი ურთიერთქმედება განპირობებულია ელემენტარულ ნაწილაკებს შორის მძიმე W და Z ბოზონების მიმოცვლით. სუსტი ურთიერთქმედების ყველაზე ცნობილი გამოვლინებაა ბეტა-დაშლა (რომლის გამოც, მაგალითად, ნეიტრონი არ არის მდგრადი ნაწილაკი და იშლება პროტონად, ელექტრონად და ანტინეიტრინოდ.

## ლიტერატურა 
*
*

კატეგორია:ფუნდამენტური ურთიერთქმედება
Iron Mask

**Iron Mask** — ნეოკლასიკური მძიმე როკ ჯგუფი, ჩამოყალიბდა 2002 წელს, ბელგიელი გიტარისტის დუშან პეტროსის მიერ, რომელიც ცნობილია სიმფონიური მეტალ ჯგუფიდან Magic Kingdom.

## ისტორია 
ჯგუფის სახელწოდება და რამდენიმე სიმღერა ალბომიდან ეფუძნება ალექსანდრე დიუმას წიგნს „Man in the Iron Mask“ (). ალბომი სახელწოდებით „Revenge is My Name“ ჩაიწერა ვასილი მოლჩანოვის (Magic Kingdom) მიერ. ვოკალის შემსრულებელი - ფილ ლეტო, კლავიშები - Youri De Groote.

## ყოფილი წევრები 
*რიჩარდ ანდერსონი - კლავიშები 
*ლარს ერიკ მატსონი- გიტარა
*ფილ ლეტო - ვოკალი
*Youri De Groote - კლავიშები 
*ანტონ არქიპოვი - დასარტყმელი საკრავები

## დისკოგრაფია 
* „Revenge is My Name“ - (2002)
* „Hordes of the Brave“ - (2005)
* „Shadow of the Red Baron“ (2010)
* „*Black as Death*“ (TBA)

## რესურსები ინტერნეტში 
* .

კატეგორია:2000-იანი წლების მუსიკალური ჯგუფები
კატეგორია:მძიმე მეტალ ჯგუფები
კატეგორია:ბელგიური მძიმე მეტალ ჯგუფები
აქციების პირველადი განთავსება

**აქციების პირველადი განთავსება** (ინგლ. Initial Public Offering, *IPO*) — კერძო კომპანიის აქციების პირველი საჯარო გაყიდვა, კომპანიაში კაპიტალის მოზიდვის მიზნით . გაყიდვა შეიძლება განხორციელდეს, როგორც დამატებითი აქციების გამოშვებით, ისე კომპანიის აქციონერების მიერ უკვე არსებული აქციების გამოტანით ბაზარზე.

2006 წელს, მთელ მსოფლიოში, 247 მლრდ აშშ დოლარის საერთო ღირებულების 1729 IPO განხორციელდა . 2007 წელს ამ მაჩვენებლის სერიოზული გადამეტება იყო მოსალოდნელი . ფულადი გარიგებების მიხედვით, აშშ და ჩინეთი ლიდერობენ. უდიდესი IPO 2010 წელს ჩაატარა ჩინეთის სოფლის მეურნეობის ბანკმა, რომელმაც 22,1 მლრდ აშშ დოლარი მოიზიდა კომპანიაში.

## სქოლიო 
კატეგორია:საერთაშორისო კომერციული ტერმინოლოგია
კატეგორია:ინვესტიციები
მიკელე დე ლუკი

thumb|right|200px|მიკელე დე ლუკი მშვიდობის ხიდის მაკეტთან, თბილისი 2009.

**მიკელე დე ლუკი** (იტალ. Michele De Lucchi) (დ. 1951, ფერარა, იტალია) — იტალიელი დიზაინერი და არქიტექტორი, მეტწილად ცნობილია თავისი დიზაინერული ნამუშევრებით, მისმა მიღწევებმა ახალი სტილის დიზაინის შექმნაში დიდი როლი ითამაშა სახელვნებო ჯგუფებსა და მოძრაობებში: კავარტი, ალქიმია და მემფისი. სწავლობდა არქიტექტურას პადუასა და ფლორენციაში (დაამთავრა 1975). საქართველოში ცნობილი გახდა თავისი ნამუშევრებით: შსს-ს შენობა, ავლაბრის რეზიდენცია (მუშაობდა შენობის დასრულებაზე და ინტერიერზე), მშვიდობის ხიდი (სამივე თბილისში) და სასტუმრო მედეა (ბათუმში).

## სქოლიო 
## რესურსები ინტერნეტში 
*პირადი საიტი ;

კატეგორია:იტალიელი არქიტექტორები
კატეგორია:დაბადებული 1951
კატეგორია:ცოცხალი ადამიანები
ბიბი-ჰეიბათის მეჩეთი

**ბიბი-ჰეიბათის მეჩეთი** () — შიიტური მეჩეთი ბაქოში, მდებარეობს ბაქოს ყურეს სანაპიროზე, აზერბაიჯანში. თავდაპირველად აგებულია XIII ს-ში შირვანშაჰ აბუ-ლ-ფათხ ფარუხზადის მიერ, რომელმაც იარსება 1936 წლამდე, ვიდრე ბოლშევიკები დაანგრევდნენ. ამჟამინდელი შენობა, განახლებული მეჩეთი, აგებულია 1990-იან წლებში.

ბიბი-ჰეიბათის კომპლექსი, რომელშიც მეჩეთის გარდა განსასვენებელები და საფლავები შედიან (მათ შორის უკეიმი ხანუმის საფლავი, წინასწარმეტყველ მუჰამედის შთამომავალი), როგორც განადგურებამდე, ისე ამჟამადაც წარმოადგენს აღმოსავლეთის მუსლიმების სასულიერო ცენტრს და აზერბაიჯანის ისლამური ხუროთმოძღვრების ერთ-ერთ ღირსშესანიშნავ ძეგლს. მეჩეთი თავის დროზე მოინახულეს აბბასკული-აღა ბაკიხანოვმა, ალექსანდრე დიუმამ და ხურშიდბანუ ნატავანმა.

ადგილობრივები ძველად „ფატიმას მეჩეთს“ ეძახდნენ. ამავე სახელით აღწერს ალექსანდრე დიუმა მეჩეთს, რომელიც მე-19 საუკუნის 40-იან წლებში მოინახულა.

## სქოლიო 
კატეგორია:აზერბაიჯანის მეჩეთები
კატეგორია:აზერბაიჯანის ღირსშესანიშნაობები
იაპონური მაკაკები

**იაპონური მაკაკები** — ამ ცხოველებს იაპონურ „თოვლის მაიმუნებსაც“ უწოდებენ. ისინი ჩრდილოეთ ჰონსიუს მთებში ბინადრობენ. ეს ადგილები წლის უმეტეს დროს თოვლით არის დაფარული. იაპონური მაკაკები ჯგუფურად გროვდებიან ვულკანურ ნაკადულებთან და თბებიან.

## ლიტერატურა 
* *მსოფლიოს დიდი ატლასი*, გვ. 130, თბილისი, 2009.

## გალერეა 

ფაილი:Jigokudani hotspring in Nagano Japan 001.jpg
ფაილი:Japanese Macaque.jpg
ფაილი:Japanese Macaques sleeping.JPG
ფაილი:Wildlife primate monkey-of-japan macaca-fuscata closeup 31-05-2010.jpg

კატეგორია:მაკაკები
დიმნა

**დიმნა** — ანტიკური და შუა საუკუნეების ციხესიმაგრე დასავლეთ საქართველოში, ახლანდ. სოფელ დიმის მახლობლად (ბაღდათის მუნიციპალიტეტი). 

ლეონტი მროველის (XI ს.) ცნობით, დიმნა აუშენებია მეფე ფარნავაზს შორაპნის ციხესთან ერთად. მასვე უკავშირებს დიმნის აგებას ვახუშტი ბატონიშვილიც (XVIII ს.).

დიმნა უნდა ყოფილიყო მნიშვნელოვანი სტრატეგიული პუნქტი მნიშვნელოვან გზათა შესაყართან. იგი აკონტროლებდა, ერთი მხრივ, ხანისწყლის ხეობას, რომელიც „რკინისჯვრის“ გზის მეშვეობით რიონის ხეობას უკავშირდებოდა, ხოლო, მეორე მხრივ, „ციხის ყელზე“ გავლით, ქართლთან დამაკავშირებელ გზას.

ჩვენამდე მოღწერული ნაგებობა მცირე ზომისაა (40 მ × 20 მ). შემორჩენილია ოთხკუთხა კოშკი და ზღუდის ნაშთები, რომლებიც წყობის მიხედვით ადრინდელი შუა საუკუნეებით შეიძლება დათარიღდეს, ხოლო ციხის გარეთ გათხრებით გამოვლენილი რიყის ქვის კედელი ელინისტური ხანის მიწურულს (ძვ. წ. II–I სს.) მიეკუთვნება. ბორცვი, რომეზედაც ციხეა აშენებული, ძველ ნამოსახლარს წარმოადგენს. იგი ხელოვნური თხრილით არის გამოყოფილი ფერსათის კალთისაგან და დატერასებულია. აქ მოპოვებული არქეოლოგიური მასალები წინარეანტიკურ ხანას განეკუთვნება. დიმნის მიდამოებში 1974 წელს ჩატარდა მცირე მასშტაბის დაზვერვითი არქეოლოგიური სამუშაოები (ხელმძღვანელი ვ. ჯაფარიძე).  

## ლიტერატურა
კატეგორია:ბაღდათის მუნიციპალიტეტში დაბადებულები
ჰორიუძის ტაძარი

**ჰორიუძის ტაძარი** - ნარას ახლოს მდებარე ეს ბუდისტური ტაძრების კომპლექსი დაახლოებით ახ. წ. 700 წელს აშენდა. ტაძრები დახვეწილი და სრულყოფილი არქიტექტურით გამოირჩევა. ეს ხის ნაგებობები მსოფლიოში უძველესია. პაგოდა დგას იმ ადგილზე, სადაც ყველაზე ძვირფასი ბუდისტური რელიკვიებია ჩამარხული.

## ლიტერატურა 
* *მსოფლიოს დიდი ატლასი, გვ.131, თბილისი, 2009.*

კატეგორია:იაპონური არქიტექტურა
კატეგორია:არქიტექტურა
იაპონური წერო

**იაპონური წერო**, **მანჯურიული წერო** () — ფრინველი წეროსნაირთა რიგისა. გავრცელებულია შორეულ აღმოსავლეთსა და იაპონიაში. მისი სხეულის სიგრძე 120-150 სმ აღწევს, ფრთების შლილი 220-250 სმ. წონა 7-10,5 კგ. მიიჩნევა ბედნიერების სიმბოლოდ, განსაკუთრებით იაპონიაში. გამოსცემს ხმამაღალ, საყვირის მსგავს ხმას. იაპონური წერო ძალზე გრაციოზულია. გაოცებას იწვევს მისი ცეკვა და ახალ თაობაზე ზრუნვა. იშვიათი და საფრთხეში მყოფი სახეობაა. დაცულია საერთაშორისო და ეროვნული კანონმდებლობით.

## ლიტერატურა 
* *მსოფლიოს დიდი ატლასი*, გვ. 130, თბილისი, 2009.

კატეგორია:წეროსნაირნი
მონასტერი (ქურთის მუნიციპალიტეტი)

**მონასტერი** — ქურთის მუნიციპალიტეტის სოფლების ზემო მონასტრისა და ქვემო მონასტრის ძველი სახელწოდება.

## ლიტერატურა
კატეგორია:საქართველოს სოფლების ძველი სახელწოდებები
რიუკიუ

**რიუკიუ**, **ნანსეი** — ვულკანურ და მარჯნულ კუნძულთა არქიპელაგი იაპონიაში, კიუსიუსა და ტაივანის კუნძულებს შორის, აღმოსავლეთ ჩინეთის ზღვას გამოჰყოფს წყნარი ოკეანის ღია ნაწილისაგან. გადაჭიმულია დაახლოებით 1200 კმ-ზე, შედგება კუნძულთა 6 ჯგუფისაგან, შედის 98 კუნძული. ფართობი 4700 კმ². უმთავრესად აგებულია მეზო-კაინოზოური და კარსტული კირქვებით (ღერძულ ზოლში ადგილ-ადგილ შიშვლდება პალეოზოური ნაოჭა საფუძველი), ჩრდილო-დასავლეთით გავრცელებულია ვულკანური ქანები. არის რამდენიმე მოქმედი და ჩამქრალი ვულკანი. რელიეფი უმთავრესად პლატოიანი, დაბალმთიანი და დაბალტერასებიანია. მაქსიმალური სიმაღლე 1936 მ (კუნძული იაკუ). ჰავა ჩრდილოეთით სუბტროპიკული, სამხრეთით ტროპიკული მუსონურია. ნალექები 2000-3000 მმ წელიწადში. ხშირია ტაიფუნი. იანვრის საშუალო ტემპერატურა უდრის 14-18 °C, ივლისის — 27-28 °C. კუნძულზე არის ბრინჯის, ბატატისა და შაქრის ჭარხლის ნათესები. განვითარებულია თევზჭერა. დიდი ქალაქია ნაჰა, რომელიც კუნძულ ოკინავაზე მდებარეობს. რიუკიუდან გააქვთ ანანასი.

## ლიტერატურა 
კატეგორია:იაპონიის კუნძულები
Helloween

**Helloween** (*ინგლ. - Hell „ჯოჯოხეთი“ და ჰელოუინი*) — გერმანული პაუერ მეტალ ჯგუფი. ჯგუფი ითვლება მელოდიური სპიდ და პაუერ მეტალის, როგორც ჟანრის შემქმნელად. პირველად მუსიკოსები სახელით Helloween 1984 წელს წარდგნენ მსმენელთა წინაშე. Helloween იყო ძირითადი პიონერული ძალა პაუერ/სპიდ მეტალ ქვეჟანრში, მათმა გავლენამ ასევე გამოიწვია შემდგომში მთელი რიგი პაუერ მეტალ ჯგუფების ჩამოყალიბება და ჟანრის პოპულარიზება მთელი ევროპის მასშტაბით.

ჯგუფის შემადგენლობაში არაერთი ცვლილება მოხდა წლების განმავლობაში. ამ ჯგუფის ყოფილმა წევრებმა შემდგომში დააარსეს ისეთი ჯგუფები, როგორებიცაა Gamma Ray, Iron Savior და Masterplan.

## ისტორია 
### *Walls of Jericho* (1984-1986) 
Helloween ჩამოყალიბდა 1984 წელს ჰამბურგში, გერმანია. ძირითადი შემადგენლობა: კეი ჰანსენი - ვოკალი და გიტარა; მიხაელ ვაიკატი - გიტარა; მარკუს გროსკოფტი - ბასი; ინგო შვიხტენბერგი - დასარტყმელი საკრავები. იმავე წელს ჯგუფმა ხელი მოაწერა Noise Records-თან და ჩაწერა ალბომი, სახელწოდებით *Death Metal*. კრებულში შესულია ჯგუფები: Hellhammer, Running Wild და Dark Avenger. ალბომში შეტანილია კომპოზიციები: - Oernst of Life და Metal Invaders ვაიჰკატის და ჰანსენის შესრულებით.

## დისკოგრაფია 
**Walls of Jericho* (1985)
**Keeper of the Seven Keys, Pt. 1* (1987)
**Keeper of the Seven Keys, Pt. 2* (1988)
**Pink Bubbles Go Ape* (1991)
**Chameleon* (1993)
**Master of the Rings* (1994)
**The Time of the Oath* (1996)
**Better Than Raw* (1998)
**The Dark Ride* (2000)
*''Rabbit Don't Come Easy* (2003)
**Keeper of the Seven Keys: The Legacy* (2005)
**Gambling with the Devil* (2007)
**7 Sinners* (2010)
**Straight Out of Hell* (2013)

## რესურსები ინტერნეტში 
*Aggelos “Redneck” Katsouras. Helloween (Markus Grosskopf) . *Metalpaths.com.''

## სქოლიო 
კატეგორია:გერმანული მძიმე მეტალ ჯგუფები
კატეგორია:1984 წელს ჩამოყალიბებული ჯგუფები
კატეგორია:1980-იანი წლების მუსიკალური ჯგუფები
კატეგორია:1990-იანი წლების მუსიკალური ჯგუფები
კატეგორია:2000-იანი წლების მუსიკალური ჯგუფები
კატეგორია:2010-იანი წლების მუსიკალური ჯგუფები
კატეგორია:სპიდ მეტალ ჯგუფები
კატეგორია:პაუერ მეტალ ჯგუფები
ზოლინგენი

** ზოლინგენი ** — ქალაქი  ჩრდილოეთ რაინ-ვესტფალიაში (), გერმანია. იგი მდებარეობს ჩრდილოეთ კიდეზე რეგიონში, რომელიც ცნობილია სახელწოდებით - Bergisches მიწა. 2009 წლის მონაცემების მიხედვით მოსახლეობის რაოდენობამ შეადგინა 161.366 კაცი. ეს არის სიდიდით მეორე ქალაქი Bergisches მიწაზე. 

ზოლინგენს ეწოდება („City of Blades“), რადგან ქალაქი უკვე დიდი ხანია ცნობილია ხმლების, დანების, მაკრატელის წარმოებით. ისინი იქმნება ისეთი ცნობილი ფირმების მიერ, როგორებიცაა: DOVO Solingen, Wüsthof, JA Henckels, Boker, Eickhorn-Solingen და მრავალი სხვა მწარმოებლები.

## დამატებითი ინფორმაცია 
**ქალაქის ფართობი:** 89,45 კმ ²
**მოსახლეობა:** 161,366  ათასი (2009), 2000 წელს - 165,6 ათასი.
**უცხოელების რაოდენობა:** 22 714 (13,9%)

კატეგორია:ჩრდილოეთი რაინ-ვესტფალიის ქალაქები
კაცუსიკა ჰოკუსაი

**კაცუსიკა ჰოკუსაი** ( , დ.   31 ოქტომბერი, 1760  — გ. 10 მაისი, 1849) — იაპონელი გრავიორი და მხატვარი. უკიიო-ს სკოლის უდიდესი წარმომადგენელი. მასზე გავლენა მოახდინა შუა საუკუნეების ჩინურმა პეიზაჟმა. 1780 წლიდან ქმნიდა ილუსტრაციებს, მხატვრულად გააფორმა 500-მდე წიგნი. უნიკალურ ფერად გრავიურებს ქმნიდა ხეზე. ამ მხატვრის გრავიურების ციკლი „ფუძიამის ოცდათექვსმეტი ხედი“, რომელშიც შედის „ზღვის ტალღებში კანაგავას სანაპიროსთან“ საქვეყნოდ არის ცნობილი.
[მინი|მარცხნივ|[კანაგავას ტალღის ქვეშ|კანაგავას დიდი ტალღა]]

## ლიტერატურა 
* *მსოფლიოს დიდი ატლასი, გვ. 133, თბ., 2009.*

## სქოლიო
კატეგორია:იაპონელი მხატვრები
კატეგორია:დაბადებული 31 ოქტომბერი
კატეგორია:დაბადებული 1760
კატეგორია:გარდაცვლილი 10 მაისი
კატეგორია:გარდაცვლილი 1849
კატეგორია:მხატვრები ანბანის მიხედვით
სუმო

მინი|მარჯვნივ|სუმო
**სუმო** (相撲 sumō) — სპორტის ნაციონალური სახეობა და მეტად პოპულარული სანახაობაა იაპონიაში. საუკუნეების განმავლობაში დადგენილი წესებისა და რიტუალების მიხედვით, მეტოქეები, რომლებიც სპეციალურად შერჩეული საკვებით იკვებებიან წონის მოსამატებლად, ცდილობენ, ერთმანეთი რინგს გადაღმა გადააგდონ.

## ლიტერატურა 
* *მსოფლიოს დიდი ატლასი, გვ. 133, თბილისი, 2009.*

კატეგორია:იაპონური კულტურა
კატეგორია:იაპონიის სპორტი
ტორინ გრინი

**ტორინ გრინი** ( დ. 28 ნოემბერი, 1986, ბოკა-რატონი, ფლორიდა, აშშ) — ამერიკელი პროფესიონალი კალათბურთელი, რომელიც თამაშობს „აეკ“-ში. ყოფილი ამერიკელი კალათბურთელის სიდნის გრინის შვილი. 2004-2007 წლებში იყო ფლორიდის უნივერსიტეტის გუნდის „ფლორიდა გეიტორსის“ წევრი. 2007 წლის დრაფტში 52-ე ნომრად აიყვანა „პორტლენდ თრეილ ბლეიზერსმა“, 2007, 2008 და 2009 წლებში მონაწილეობდა NBA-ს საზაფხულო ლიგებში. 

## იხილეთ აგრეთვე 
* საქართველოს ეროვნული საკალათბურთო ნაკრები

## რესურსები ინტერნეტში 
* www.basketball-reference.com 

კატეგორია:დაბადებული 1986
კატეგორია:ამერიკელი კალათბურთელები
კატეგორია:დაბადებული 28 ნოემბერი
კატეგორია:ცოცხალი ადამიანები
იაპონიის თეატრი

**იაპონიის თეატრი** - იაპონიაში სამი ძირითადი ტიპის ტრადიციული თეატრი არსებობს. ნოო, კაბუკი და ბურნაკუ.

* ნოოს წარმოდგენები ძალიან მოკლეა. მათში მეტია სიმბოლიზმი, ვიდრე მოქმედება. 
* სიცოცხლით სავსე კაბუკის თეატრი მოიცავს მუსიკას, მშვენიერი სცენოგრაფიითა და კოსტიუმებით.
* ბურნაკუ თოჯინების თეატრის მოდერნიზებული ვარიანტია.

## ლიტერატურა 
* *მსოფლიოს დიდი ატლასი, გვ. 133, თბილისი, 2009.*

კატეგორია:თეატრი
კატეგორია:იაპონური თეატრი
კატეგორია:იაპონური კულტურა
მანუჩარ მარკოიშვილი

**მანუჩარ მარკოიშვილი** (დ. 17 ნოემბერი, 1986, თბილისი, საქართველო) — ქართველი კალათბურთელი. არის ერთ-ერთი ყველაზე ახალგაზრდა კალათბურთელი რომელმაც ევროლიგაზე ითამაშა, დებიუტის მომენტში ის 15 წლისა და 327 დღის იყო.

### ეროვნული ნაკრები 
მანუჩარ მარკოიშვილი თამაშობს საქართველოს ეროვნულ ნაკრებში.

## კარიერის მიღწევები 
* VTB ლიგის მფლობელი (2015)
* თურქეთის ჩემპიონი (2013)
* FIBA Europe ჩემპიონი (2004)
* იტალიის სუპერთასის მფლობელი (2012)
* იტალიის სუპერთასის  MVP (2012)
* ადრიატიკის ლიგის All-Star (2007)
* 2 გზის სლოვენიის ჩემპიონი (2005–2006)
* 2 გზის სლოვენიის თასის მფლობელი (2005–2006)
* იტალიის ჩემპიონი (2003)
* იტალიის თასის მფლობელი (2003)
* 2 გზის საქართველოს ჩემპიონი (2001–2002)

## იხილეთ აგრეთვე 
* საქართველოს ეროვნული საკალათბურთო ნაკრები

## რესურსები ინტერნეტში 
* fibaeurope.com

კატეგორია:ქართველი კალათბურთელები
კატეგორია:დაბადებული 17 ნოემბერი
კატეგორია:დაბადებული 1986
კატეგორია:ცოცხალი ადამიანები
ნიკოლოზ ცქიტიშვილი

**ნიკოლოზ ცქიტიშვილი** (დ. 14 აპრილი, 1983, თბილისი, საქართველო) — ქართველი კალათბურთელი. საქართველოს ეროვნული საკალათბურთო ნაკრების წევრი. ამჟამად არის თავისუფალი აგენტი. 2002 წელს NBA-ს დრაფტზე პირველ რაუნდში, მე-5 ნომრად აყვანილი იქნა „დენვერ ნაგეტსის“ მიერ. ცქიტიშვილი NBA-ში 2006 წლამდე დარჩა.

## ტიტულები
* იტალიის ლიგის ჩემპიონი (1): 2002
* იტალიის სუპერთასის გამარჯვებული (1): 2002
* ირანის სუპერლიგის ჩემპიონი (1): 2012
* დასავლეთ აზიის კალათბურთის ლიგის გამარჯვებული (1): 2012
* აზიის ჩემპიონთა თასის გამარჯვებული (1): 2012

## იხილეთ აგრეთვე 
* საქართველოს ეროვნული საკალათბურთო ნაკრები

## რესურსები ინტერნეტში 
* www.basketball-reference.com 

კატეგორია:დაბადებული 1983
კატეგორია:დაბადებული 14 აპრილი
კატეგორია:თბილისში დაბადებულები
კატეგორია:ქართველი კალათბურთელები
კატეგორია:ცოცხალი ადამიანები
ვიქტორ სანიკიძე

**ვიქტორ სანიკიძე** (დ. 1 აპრილი, 1986, თბილისი, საქართველოს სსრ) — ქართველი კალათბურთელი და პოლიტიკოსი, საქართველოს ეროვნული ნაკრების წევრი. ამჟამად იკავებს საქართველოს კალათბურთის ფედერაციის პრეზიდენტის თანამდებობას.

სანიკიძემ მონაწილეობა მიიღო 2011 წლის ევროპის ჩემპიონატზე, სადაც  მისმა საშუალო მონაგარმა 12.9 ქულა, 8.4 მოხსნა და 1.4 პასი  შეადგინა.

2020 წლის 10 სექტემბერს დასახელდა „ქართული ოცნების“ პარტიული სიის მე-13 ნომრად 2020 წლის საპარლამენტო არჩევნებისთვის. 2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“.

## აბუ-დაბის ინციდენტი
2025 წლის 13 იანვარს, აბუ-დაბიში, სანიკიძე და ირაკლი ზარქუა საქართველოს მოქალაქე ლაშა გაბიტაშვილს ფიზიკურად დაუპირისპირდნენ. კადრებში ასევე ჩანს, რომ ადგილზე იმყოფებოდა ქართული ოცნების კიდევ ერთი დეპუტატი გელა სამხარაული. ფაქტის ამსახველი ვიდეომასალა სოციალურ ქსელში გავრცელდა.

შემთხვევა სასტუმროს სასადილოში მოხდა. სადილობის დროს ლაშა გაბიტაშვილს ირაკლი ზარქუამ საჭმელი შეაყარა და ფიზიკურად დაუპირისპირდა, შემდეგ კი ჩხუბში ვიქტორ სანიკიძე ჩაერთო.

მოგვიანებით, ლაშა გაბიტაშვილმა ვიდეომიმართვა გაავრცელა სადაც ამბობს, რომ მომხდარი წინა დღის ფაქტს უკავშირდება, რა დროსაც მან ირაკლი ზარქუასა და ვიქტორ სანიკიძეს „რუსი მონა“ უწოდა. 12 იანვრის დაპირისპირების დროს მხარეებმა ერთმანეთს სიტყვიერი შეურაცხყოფა მიაყენეს.

## იხილეთ აგრეთვე 
* საქართველოს ეროვნული საკალათბურთო ნაკრები

## რესურსები ინტერნეტში 
* 

* ვიქტორ სანიკიძის პროფილიევრობასკეტი 2009-ზე. 

## სქოლიო 
კატეგორია:ქართველი კალათბურთელები
კატეგორია:დაბადებული 1986
კატეგორია:დაბადებული 1 აპრილი
კატეგორია:თბილისში დაბადებულები
კატეგორია:საქართველოს X მოწვევის პარლამენტის წევრები
კატეგორია:„ქართული ოცნების“ წევრები
კატეგორია:ცოცხალი ადამიანები
ალიზი

მინიატიურა|ალიზი
**ალიზი** — საშენი მასალა; გამოუწვავი, მზეზე გამომშრალი აგური. ალიზი მზადდება ხელით ან ყალიბით თიხისაგან, რომელსაც სიმტკიცისათვის ორგანულ ან არაორგანულ მინარევებს (დაკეპილი თივა, ნამჯა, მსხვილმარცვლოვანი ქვიშა და სხვ.) უმატებენ. მისი ფორმა და ზომები სხვადასხვა დროსა და სხვადასხვა ადგილზე განსხვავებული იყო. ცნობილია მართკუთხა, კვადრატული, ლეკალური (მოხრილი), პლანოკონვექსური (ძირბრტყელი, ამოზურგული) და სხვ. მოყვანილობის ალიზი. 

ახალი ქვის ხანიდან ალიზი განსაკუთრებით გავრცელდა ახლო აღმოსავლეთის ქვეყნებში. საქართველოში ალიზის ნაგებობანი ცნობილია ძვ. წ. VI-IV ათასწლეულიდან (შულავრის გორა, არუხლოს გორა და სხვ.). ანტიკურ ხანაში ალიზი იყო ერთ-ერთი ძირითადი საშენი მასალა (არმაზციხე, სარკინე, ვანი და სხვ.). ადრინდელ ფეოდალურ ხანაში ზოგიერთ ქალაქს (მცხეთა, ურბნისი) ალიზის გალავანი ერტყა. დროებითი შენობებისათვის ალიზს დღესაც იყენებენ.

## ლიტერატურა 
კატეგორია:სამშენებლო მასალები
გიორგი ცინცაძე

[right|thumb|267px|ცინცაძე [საქართველოს ეროვნული საკალათბურთო ნაკრები|ეროვნულ ნაკრებში 2013 წელს]]
**გიორგი ცინცაძე** (დ. 7 თებერვალი, 1986, თბილისი, საქართველოს სსრ) — ქართველი კალათბურთელი. 2011, 2013, 2015, 2017, 2022 წლების ევრობასკეტისა და 2023 წლის მსოფლიო ჩემპიონატის მონაწილე საქართველოს ეროვნული ნაკრების შემადგენლობაში.

## ბიოგრაფია
გიორგი ცინცაძე 20 წელი იცავდა საქართველოს ეროვნული საკალათბურთო ნაკრების ღირსებას და გუნდურ სახეობებში ჩატარებული თამაშებით საქართველოს აბსოლუტური რეკორდსმენია. მან საქართველოს ნაკრების მაისურით 217 მატჩი ჩაატარა. 

პირველი სანაკრებო მატჩი ქართველმა კალათბურთელმა 2004 წელს, ფინეთის ეროვნული ნაკრების, ხოლო ბოლო შეხვედრა 2024 წელს, სერბეთის ეროვნული ნაკრების წინააღმდეგ გამართა. ამ პერიოდის განმავლობაში, გიორგი ცინცაძემ საქართველოს ნაკრებს არაერთი გამარჯვება მოუტანა.

სხვადასხვა დროს იყო რუსეთის ჩემპიონი (2004), ულების თასის მფლობელი (2006), ესტონეთის ორგზის ჩემპიონი (2007, 2008), ევროჩელენჯის ოთხთა ფინალის მონაწილე (2008), ბალტიის ლიგის „ოლ სტარის“ მონაწილე (2008), ესტონეთის პირველობის საუკეთესო კალათბურთელი (2009), ესტონეთის თასის მფლობელი (2011), ბალტიის თასის გამარჯვებული (2011), უკრაინის ჩემპიონი (2013), საქართველოს ჩემპიონი (2016) და საქართველოს თასის მფლობელი (2017).

## მიღწევები 
### საკლუბო
;  ცსკა მოსკოვი
* რუსეთის სუპერლიგა: 2003–04

;  დინამო მოსკოვი
* ულებ-ის ევროთასი: 2005–06

;  ტარტუ როკი
* ესტონეთის ლიგა: 2006–07, 2007–08
* ბალტიის საკალათბურთო ლიგა: 2010–11
* ესტონეთის თასი: 2010–11

;  ბუდიველნიკი კიევი
* უკრაინის სუპერლიგა: 2012–13

;  ქუთაისი 2010
* საქართველოს სუპერლიგა: 2016
* საქართველოს თასი: 2016–17

### ინდივიდუალური
* ესტონეთის ლიგის საუკეთესო ევროპელი მოთამაშე: 2007
* ესტონეთის ლიგის წლის საუკეთესო მცველი: 2007, 2008
* ბალტიის ლიგის „ოლ-სტარის“ მონაწილე: 2008
* ევროპის ჩელენჯ-თასის „ოლ-სტარის“ მონაწილე: 2008
* ესტონეთის ლიგის წლის საუკეთესო მოთამაშე: 2009
* ფიბას ევროპის თასის საუკეთესო ევროპელი მოთამაშე: 2008
* ფიბას ევროპის თასის წლის საუკეთესო მცველი: 2008
* ფიბას ევროპის თასის სიმბოლური ნაკრების წევრი: 2008
* საქართველოს სუპერლიგის სიმბოლური ნაკრების წევრი: 2012, 2015, 2017, 2023
* საქართველოს სუპერლიგის „ოლ-სტარის“ მონაწილე: 2012, 2015, 2017, 2023
* საქართველოს სუპერლიგის წლის საუკეთესო მოთამაშე: 2012, 2017, 2023
* საქართველოს სუპერლიგის წლის საუკეთესო მცველი: 2015, 2017
* საქართველოს სუპერლიგის წლის საუკეთესო ასისტენტი: 2023

### საკლუბო რეკორდები
* ბლოკების რეკორდი ესტონეთის ლიგაში — „პარნუ სადამთან“ — 2 ბლოკი: 2008 
* სარგებლიანობის კოეფიციენტის რეკორდი სუპერლიგაში — „რუსთავთან“ — 41: 2016 
* ქულების რეკორდი სუპერლიგაში — „ბათუმის“ წინააღმდეგ — 29 ქულა: 2017 
* მოხსნების რეკორდი სუპერლიგაში — თბილისის გაუსთან — 11 მოხსნა: 2017 
* ჩაჭრების რეკორდი სუპერლიგაში — თბილისის „დინამოსთან“ — 8 ჩაჭრა: 2017 
* ასისტების რეკორდი სუპერლიგაში — „ვერასთან“ — 16 შედეგიანი გადაცემა: 2023

## რესურსები ინტერნეტში 
* FIBA Europe — ფიბა ევროპა
*Eurobasket.com profile 
*Euroleague.net profile
*FIBA.com profile 
*Interview for Eurocup

## სქოლიო
კატეგორია:დაბადებული 7 თებერვალი
კატეგორია:დაბადებული 1986
კატეგორია:თბილისში დაბადებულები
კატეგორია:ქართველი კალათბურთელები
გ
კატეგორია:ცოცხალი ადამიანები
ანატკეცი

**ანატკეცი** — კაჟის, ობსიდიანის ან სხვა ქანის ქვის ნუკლეუსიდან ადამიანის ხელით ატკეცილი ფირფიტა, რომელთაგანაც ქვისა და ბრინჯაოს ხანაში სხვადასხვა იარაღს ამზადებდნენ ბუნებრივი ნამტვრევისაგან განსხვავებით, ანატკეცის ზედაპირზე აქვს დამახასიათებელი ნიშნები: დარტყმის მოედანი, შესაბამისი ბურცობი მუცლის სიბრტყეზე და ნიჟარისებრი ამონატეხი, რომელსაც წარმოქმნის ანატკეცის ამტვრევის დროს ნუკლეუსზე ხელჩაქუჩის დარტყმა.

## ლიტერატურა
კატეგორია:არქეოლოგია
Because

**Because**  — ჯონ ლენონის მიერ დაწერილი სიმღერა, რომელსაც ასრულებს The Beatles (ავტორები: ჯონ ლენონი და პოლ მაკ-კარტნი). ეს არის 3-ნაწილიანი ჰარმონიული ვოკალური ნაწარმოები, რომელსაც ასრულებენ ჯონ ლენონი, პოლ მაკ-კარტნი და ჯორჯ ჰარისონი და რომელშიც სამივე ხმა სამ ფენადაა დაშრევებული, რათა შექმნილიყო 9-ხმიანი ჟღერადობა. სიმღერა თავისი ხმოვანებით წააგავს ”ბიჩ ბოისს” ("Beach Boys") და შედის ”The Beatles-ის” 1969 წელს გამოშვებულ ბოლო სტუდიურ ალბომში სახელწოდებით Abbey Road.

## კომპოზიცია 
სიმღერას ელექტრო კლავესინზე დაკვრით იწყებს ჯორჯ მარტინი, შემდეგ ელექტროგიტარით შედის ლენონი, რომელიც აორმაგებს მარტინის დაკრულს ლესლი სპიკერის დახმარებით.

„Because“ განეკუთვნება The Beatles-ის იმ მცირერიცხოვან სიმღერებს, სადაც გამოყენებულია ანალოგური სინთეზატორი. The Beatles ალბომ Abbey Road-ის ჩაწერის დროს იყო ერთ-ერთი მოწინავე ჯგუფთაგანი, რომელიც ცდებს ატარებდა სინთეზატორ Moog-ის დახმარებით.

ლენონის მონათხრობის მიხედვით სიმღერის შექმნის შთაგონება მოუვიდა ბეთჰოვენის „მთვარის სონატის“ მოსმენის დროს: ”იოკო ფორტეპიანოზე უკრავდა ბეთჰოვენის ”მთვარის სონატას”... მე ვუთხარი: „შეგიძლია, დაუკრა ეს აკორდები უკუღმა?” და დავწერე „Because“ მათ გარშემო. სიტყვები თავისით დაიწერა... არანაირი წარმოსახვა, არანაირი გაურკვეველი მინიშნებები“.

## ჩაწერა 
სიმღერა „Because“-ის ჩაწერის მთავარი სესიები გაიმართა 1969 წლის 1 აგვისტოს, ვოკალის დაშრევება მოხდა 4 აგვისტოს, ხოლო ჯორჯ ჰარისონის მიერ Moog სინთეზატორის ხმის დადება - 5 აგვისტოს. ეს იყო ალბომის უკანასკნელი სიმღერა, რომელიც ჩაწერილ იქნა მაგნიტურ ფირზე, თუმცა ჯერ კიდევ შესასრულებელი იყო ხმის დადებები ალბომის სხვა სიმღერებისთვისაც.

## პერსონალი 
*ჯონ ლენონი - სამმაგი წამყვანი ხმა (შუა რეგისტრი), სოლო და რიტმ-გიტარები
*პოლ მაკ-კარტნი - სამმაგი მეორე ხმა (ზედა რეგისტრი), ბას-გიტარა
*ჯორჯ ჰარისონი - სამმაგი მესამე ხმა (ქვედა რეგისტრი), Moog სინთეზატორის ორმაგი ჩანაწერი
*ჯორჯ მარტინი - ელექტრო-პიანინო, ბოლდიუნის კლავესინი

## ალბომის ვერსიები 
## სქოლიო 
კატეგორია:The Beatles-ის სიმღერები
კატეგორია:1969 წლის სიმღერები
საკოლმეურნეო

**საკოლმეურნეო** — ქართული ხალხური ცეკვა, ასრულებს ქალ-ვაჟთა ჯგუფი. აგებულია გაცეკვებულ შრომით პროცესებზე. მაგ., „მევენახეთა ცეკვა“, „ქალო ნარინჯიანო“, „კალმახობა“ და სხვა. მუსიკალური ზომა 2/4.

## ლიტერატურა
კატეგორია:ქართული ცეკვები
საკოხე

**საკოხე** — მწვერვალი საქართველოში, მცხეთა-მთიანეთის მხარეში, ყაზბეგის მუნიციპალიტეტში. მდებარეობს მთიულეთ-ფშავის კავკასიონის მთავარ ქედზე, მდინარე მთიულეთის არაგვის მარცხენა შენაკადის — ხდის სათავეში. სიმაღლე ზღვის დონიდან 3007 მ. საკოხე ვულკანური კონუსია, აგებულია ვულკანური წიდისა და ანდეზიტებისაგან. მთა ნიადაგ-მცენარეულ საფარს თითქმის მოკლებულია. დამახასიათებელია ალპური და სუბნივალური ლანდშაფტები.

## ლიტერატურა 
კატეგორია:მცხეთა-მთიანეთის მხარის მთები
კატეგორია:საქართველოს ვულკანები
ელიზაბეთ გუტიერესი

**ელიზაბეთ  გუტიერესი**  (დ. 1 აპრილი, 1979, კალიფორნია) — მექსიკელ-ამერიკელი მსახიობი და მოდელი.

ელიზაბეთ   გუტიერესმა ბავშვობა ქალაქ ლოს-ანჯელესში გაატაარა. ელი (როგორც მას ახლობლები ეძახიან) საზოგადოებისთვის ცნობილი 2003 წელს გახდა, როდესაც რეალითი-შოუ „სერიალების გმირებში“ (Protagonistas de novela) მიიღო მონაწილეობა. მასთან ერთად ამ გადაცემაში მისი მომავალი მეუღლე უილიამ ლევი (ხუან მიგელი - „უფრთხილდი ანგელოზს“) მონაწილეობდა. 2005 წელს ელიზაბეთმა თავისი მსახიობური ცხოვრება დაიწყო და ვენევისიონის სერიალში „დამივიწყე სამუდამოდ“ (Olvidarte jamás) ითამაშა, სადაც ექსცენტრიული იზაბელა განასახიერა და პარტნიორობა გაუწია მსახიობებს: სონია სმიტი (ელენა - ”სხვისი ცოდვები”, დანა - ”სად არის ელისა?”), გაბრიელ პორასი (მარიანო ალტამირა - ”სად არის ელისა?”, დანიელი 2 - ”პრისიონერა”, ლეონარდო სისნეროსი - ”დედა მთვარე”, რიკი მონტანა - ”ანელიას სახე”) და სხვებს.

უკვე 2006–2007 წლებში კიდევ ერთ გახმაურებული საპნის ოპერიდან მიიღო შეთავაზება და „ბედის მძევალში“ (Acorralada) პაოლა ირასაბალი განასახიერა. 2007 წლის მიწურულს ვენევისიონის კიდევ ერთ სერიალში „ნაყიდი სიყვარული“ (Amor Comprado) მიიღო მონაწილეობა სადაც მთავარი გმირი მარიანა განასახიერა.

ამის შემდეგ ელიმ უკვე კომპანია ტელემუნდოში გადაინაცვლა, სადაც მან მსოფლიოს მასშტაბით გაითქვა სახელი, როდესაც „ანელიას სახეში“ (El rostro de Analía) ანელია/მარიანას როლი განასახიერა. ამ როლით ის ყველაზე ძვირად ღირებული მსახიობების სიაშიც მოხვდა. ანელიას სახემ მრავალი ქვეყანა მოიარა და ყველგან დიდი პოპულარობა მოიპოვა როგორც სერიალმა, ასევე თავად მსახიობმაც. უამრავ ქვეყანაში ელისაბეტ ს ფორუმები, საიტები და ფან-კლუბები გაუხსნეს. ანელიას შემდეგ ელიმ ტელევისას სერიალ „ველური გულის“ (Corazón salvaje) რიმეიქში როსენდა განასახიერა, შემდეგ კი ელისაბეტ ი კვლავ ტელემუნდოს დაუბრუნდა და სერიალში „ელენას მოჩვენება“ (El Fantasma de Elena) მიიღო მონაწილეობა.
  
ელიზაბეთის მეუღლე იყო უილიამ ლევი. მათ ჰყავთ ორი პატარა შვილი: კრისტოფერ ალექსანდერი და კეილი ალექსანდრა ლევი.

## ფილმოგრაფია 
## რესურსები ინტერნეტში 
*
*
*William Levy And Elizabeth Gutierrez Split; Love Child To Blame?.

კატეგორია:ამერიკელი მსახიობები
კატეგორია:დაბადებული 1 აპრილი
კატეგორია:დაბადებული 1979
კატეგორია:ცოცხალი ადამიანები
გოგონა გარეუბნიდან

***„გოგონა გარეუბნიდან“*** — ქართული კომედიური სატელევიზიო სერიალი, რომელიც Night Show Studio-მ გადაიღო 2010 წელს. დრამატული ტიპის სერიალი, რომელიც  კომედიისა და დრამის ნაზავია და ეფუძნება 1999  წელს კოლუმბიაში გადაღებულ სერიალს „მე ვარ უშნო ბეტი“. ეს ორიგინალური ტელე-ნოველა მრავალ ენაზე ითარგმნა.  2010 წლის მონაცემებით ამ პროექტის ახლებური ვერსიები 17 სხვადასხვა ქვეყანაში შექმნეს. 

## სიუჟეტი 
სერიალი გარეუბანში მცხოვრებ გოგონას ისტორიას მოგვითხრობს. თამუნა არის ჭკვიანი, მონდომებული და სურს მუშაობა დაიწყოს მის საყვარელ ტელევეზია TV 11-ში, მას მხოლოდ ერთი ნაკლი აქვს მისი გარეგნობა, რომელიც ხელს არ უწყობს, რომ დაიწყოს სამსახური. ტელევიზიის მათავარი მმართველი არჩილ წილოსანი ტელევიზიას ახალ დირექტორს წარუდგენს ნიკა გეგელიძეს თუმცა ყველა ელოდებოდა, რომ დირექტორი ლალი ჩიქოვანი გახდებოდა. ლიზი ჩაჩუა არის ნიკა გეგელიძის შეყვარებული და მდივანი, მათი რომანის შესახებ არჩილ წილოსანი შეიტყობს და ლიზის დაითხოვს, ხოლო მის ადგილზე თამუნა ჭელიძეს აიყვანს და ის ნიკა გეგელიძის ახალი ასისტენტი ხდება.

## გადაღება 
ღამის შოუს სტუდია სერიალისთვის ქმნიდა დეკორაციას და გადაღებები მიმდინარეობდა პავილიონებში: თამუნას სახლი, ტელევიზიის შემოსასვლელი, ნიკას კაბინეტი, არჩილის კაბინეტი, ლალის კაბინეტი. გარე გადაღებები ძირითადი  მიმდინარეობდა თბილისში.

## როლებში 
## ეპიზოდურ როლებში 
* ელენე ძნელაძე - ნიკას მდივანი და შეყვარებული
* მარიამ გეგუჩაძე - სოფოს დაქალი
* მაია ტურაშვილი
* დავით ბეშიტაიშვილი
* ლაშა ჩხიკვიშვილი
* დადუნა ღლონტი
* სოფო კევალიშვილი
* ქეთევან კიკნაძე
* სალომე შარვაძე
* ლევან გურული
* ლევან ბუაძე
* გიორგი ფირცხალავა
* ლევან ფირცხალავა
* გრიგოლ ზუბაშვილი
* გიორგი კაპანაძე
* ირაკლი მაჭარაშვილი
* ქრისტინე როსტევანიშვილი
* ნიკა გოგიჩაიშვილი
* ნიკა გაბელია
* ნინო კვანტირაშვილი
* ნინი ორჯონიკიძე
* ლაშა ჩხიკვიშვილი
* ლელა ბექაური
* ბუბა ბასიშვილი
* ზაზა მელაძე
* ვანიკო ტუღუში
* ბექა ჯუმუტია
* დალი ფრიდონაშვილი
* მიშა არობელიძე - სტუდენტი გოგა

## რესურსები ინტერნეტში 
* 
* გოგონა გარეუბნიდან საუნდტრეკი
* გოგონა გარეუბნიდან 1- სეზონი
* გოგონა გარეუბნიდან 2- სეზონი
* გოგონა გარეუბნიდან 3- სეზონი
* გოგონა გარეუბნიდან 4- სეზონი
* გოგონა გარეუბნიდან 5- სეზონი
* გოგონა გარეუბნიდან კურიოზები
* გოგონა გარეუბნიდან საუნდტრეკი

კატეგორია:ქართული ტელესერიალები
კატეგორია:2000-იანი წლების ქართული ტელესერიალები
კატეგორია:იმედის ტელესერიალები
Balls to the Wall

*** Balls to the Wall *** — გერმანული მეტალ ჯგუფ Accept-ის მეხუთე სტუდიური ალბომი. ეს არის ჯგუფის ყველაზე ცნობილი, პოპულარული, წარმატებული და ყველაზე გაყიდვადი ალბომი. ამ დროისთვის მსოფლიოს მასშტაბით გაიყიდა ორი მილიონზე მეტი ასლი. ალბომი, რომლის პირველი სინგლია „Balls to the Wall“, გერმანიაში გამოვიდა 1983 წელს, მომდევნო წელს კი აშშ-სა და დიდ ბრიტანეთში. მუსიკის კრიტიკოსი მარტინ პოპოვი ამ ალბომს 80-იანი წლების ერთ-ერთ საუკეთესო მეტალ ალბომად მიიჩნევს.

## სიმღერების სია 
არსებობს ალბომის ორი სხვადასხვა რემასტერი. პირველი გამოვიდა Sony-ს  *The Metal Masters Series*-ში, ხოლო მეორე - BMG-ზე. დამატებითი სიმღერები, შეტანილი ამ გამოცემებში, აღებულია საკონცერტო EP-დან *Kaizoku-Ban*.

## ვიდეო 
* Balls to the Wall (1984)

## პერსონალი 
* უდო დირკშნაიდერი — ვოკალი
* ვოლფ ხოფმანი — გიტარა
* პიტერ ბალტესი — ბას გიტარა
* გერმან ფრანკი - გიტარა
* შტეფან კაუფმანი — დასარტყმელი საკრავები

## ჩარტები
## სერტიფიცირებები
## სქოლიო 
კატეგორია:1983 წლის ალბომები
კატეგორია:Accept-ის ალბომები
Škoda 13T

**Škoda 13 T** (იგივე Škoda Elektra) — ხუთსექციური, სამურიკიანი (ექვსღერძიანი), ნახევრადდაბალიატაკიანი, ცალმხრივი მიმართულების ტრამვაის ვაგონი, რომელიც კომპანია შკოდამ (Škoda) ბრნოს ტრამვაის ქსელისთვის შექმნა. მისი დიზაინი პორშეს დიზაინერთა ჯგუფმა შეიმუშავა. იატაკის ფართის 48% დაბალია (ლიანდაგის ზედაპირიდან 35 სმ). იგი ვიზუალურად Škoda 14 T–ს ჰგავს, მაგრამ მისგან განსხვავებით Škoda 13 T–ს პირველ კარს სამგზავრო სალონში შევყავართ, მაშინ, როდესაც Škoda 14 T–ს პირველი კარი ვატმანის კაბინისაა.

## პროდუქცია
2010 წლის მდგომარეობით ბრნოში ამ მოდელის 20 ვაგონი მუშაობს, ხოლო 2011 წლისთვის ბრნომ დამატებით 20 Škoda 13 T უნდა მიიღოს. პირველი გამოშვების ვაგონებში სალონის მაღალიატაკიან ნაწილში სკამები სიგრძეზე, პარალელურად იყო განლაგებული და სხვადასხვა მხარეს მსხდომი მგზავრები ერთმანეთს პირისპირ უყურებდნენ, მეორე გამოშვების ვაგონებში კი ყველა სკამი წინ იქნება მიმართული, რაც მგზავრებს ამ უხერხულობას ააცილებს.
## ტექნიკური მონაცემები
*სახსრების რაოდენობა: 4 (5 სექცია) 
*სიგრძე: 31,06 მ
*სიგანე 2,46 მ
*სიმაღლე 3,7 მ 
*ცარიელი ვაგონის წონა: 38,3 ტ 
*ადგილების ჯამური რაოდენობა: 193 
**დასაჯდომი: 68 
**დასადგომი:  125 (5 კაცი/მ2)
*მაქს. რეკომენდებული სიჩქარე: 70 კმ/სთ 
*კარების რაოდენობა: 4 ორფრთიანი, დაბალიატაკიან სექციებში; 2 ცალფრთიანი, ვაგონის ბოლოებში.
*დაბალი იატაკი: 48% 
*იატაკის სიმაღლე: 35/78 სმ
*მოტორების სიმძლავრე 540 kW (6 x 90 kW) 
ურიკები: ფიქსირებული 
ლიანდაგის სიგანე: 1 435 მმ
## გაყიდვები
### ჩეხეთი 
კატეგორია:ჩეხური ტრამვაის ვაგონები
საკმლისხიანი

**საკმლისხიანი** — საკმლის ხის მეჩხერი კორომი. გავრცელებულია უმთავრესად აღმოსავლეთ ამიერკავკასიაში. საქართველოში გვხვდება შირაქის ზეგანზე, კერძოდ, კარგადაა შემონახული ვაშლოვანის სახელმწიფო ნაკრძალში. 

მდებარეობისა და ეკოლოგიური თავისებურების მიხედვით განარჩევენ ბარისა და მთისწინების საკმლისხიანებს. ბარის საკმლისხიანი დაკავშირებულია უპირატესად ჭალის ტყეებთან, გარს ერტყმის მათ უდაბნოს მხრიდან. ამ საკმლისხიანში ხშირია ჭალის მუხა (Qurectus longipes) და თელა (Ulmus carpinifolia), რის გამოც იქმნება მუხნარ-საკმლისხიანი და თელიან-საკმლისხიანი. ჭალის საკმლისხიანები. 

მთავარი ტიპოლოგიური ვარიანტებიდან აღსანიშნავია მარცვლოვანიან-შერეულბუჩქიანი, მლაშობ-მდელოიანი და უდაბნოიანი საკმლისხიანები. მთისწინების საკმლისხიანი ძირითადად სამნაირია - ნახევრადუდაბნოიანი, ველის მარცვლოვნიანი და შერეულბუჩქიანი. მთისწინების ვარიანტს განეკუთვნება ვაშლოვანის ნაკრძალის საკმლისხიანი.

## ლიტერატურა
კატეგორია:საკმელასებრნი
ნისიოკოპე

thumb|250px|ნისიოკოპეს მდებარეობა აბასირის ქვეპრეფექტურაში.
**ნისიოკოპე** (西興部村) — სოფელი მონბეცუს ოლქში, აბასირის ქვეპრეფექტურაში, ჰოკაიდოზე, იაპონიაში.
2007 წლის მიხედვით სოფლის მოსახლეობა შეადგენდა 1187 ადამიანს, სიმჭიდროვე 4.08 ადამიანს კვადრატულ კილომეტრზე. მთლიანი ფართობი 308.12 კმ. კვ.

## რესურსები ინტერნეტში 
*  ოფიციალური საიტი (ინგლისური ვერსია )

კატეგორია:ჰოკაიდოს სოფლები